Μείναμε στο διαμέρισμα της Έλενας για δύο διανυκτερεύσεις δύο ενήλικες και ένα παιδί. Η περιοχή είναι εύκολα προσβάσιμη από την περιφερειακή της Θεσσαλονίκης και σχετικά κοντά σε σημεία ενδιαφέροντος του κέντρου της πόλης (Κάστρα, Άνω Πόλη, Κέντρο Θεσσαλονίκης). Επειδή βρίσκεται μέσα στον αστικό ιστό, έχει κοντά όλες τις εξυπηρετήσεις. Πάρκινγκ δεν υπάρχει ιδιωτικό, παρόλα αυτά δεν ήταν ιδιαίτερα δύσκολο να βρούμε θέση στους γύρω δρόμους. Η οικοδομή στην οποία βρίσκεται το διαμέρισμα είναι της δεκαετίας του '70, ωστόσο το διαμέρισμα της Έλενας που βρίσκεται στον 1ο όροφο πάνω από καταστήματα του ισογείου, αποτελεί μια ευχάριστη έκπληξη! Πλήρως ανακαινισμένο, πολύ άνετο, με σύγχρονη αισθητική, ζεστό & φιλόξενο, καθώς επίσης πλήρως εξοπλισμένο. Οι οδηγίες της Έλενας απόλυτα κατατοπιστικές και έγκαιρα κάθε φορά, διευκόλυναν ακόμη περισσότερο τη διαμονή μας! Λόγω ημερών, μια πινελιά χριστουγεννιάτικης διακόσμησης θα έδινε προστιθέμενη αξία στο περιβάλλον! Έλενα, ευχαριστούμε πολύ!